Selvom flere busafgange fra morgenstunden er udgået eller forsinket , så var det ikke tilfældet for Lars Nielsen, som kom frem som planlagt. Han skulle med bussen fra Hjallerup og indtil Brønderslev, fordi han skulle en tur i banken. -	De er lidt længere tid om det, fordi det er ikke alle steder, der er ryddet endnu, siger Lars Nielsen og tilføjer: -	De prøver at rydde det, de kan, så busserne kan komme frem. Vil have mere sne Lars Nielsen er som sagt med bussen fra Hjallerup, og han fortæller, at han kun har set, at de har ryddet cykelstierne omkring Hjallerup, så de er gangbare. Sneen skræmmer ham dog overhovedet ikke, og han håber faktisk på endnu mere af det. -	Jeg elsker sne, så det genererer mig ikke, siger Lars Nielsen og fortsætter: -	Jeg vil godt have det ligesom i gamle dage, hvor bilerne ikke kan komme frem. Det er fandeme det bedste vejr, man kan få. Se hele interviewet med Lars Nielsen:

Opsummering:
Lars Nielsen fra Hjallerup er slet ikke ked af snevejret, og han håber faktisk på, at der kommer endnu mere.